***Түркістан облысы бойынша Іскер Әйелдер Қауымдастығының 2022 жылдың ісшарлар бойынша атқарған жұмыстары***

|  |  |  |  |
| --- | --- | --- | --- |
| ***№*** | ***Іс-шара атауы*** | ***Қысқаша мазмұндама*** | ***Өткізілген уақыты*** |
|  | Қайырымдылық керуені V | 7 Қазан күні Түркістан облысы бойынша Іскер Әйелдер қауымдастығының бұқаралық ақпарат құралдарының өкілдеріне арналған баспасөз конференциясы өтті. Онда Тұңғыз Президент қоры ұйымдастырып отырған дәстүрлі Республикалық «Қайырымдылық керуені V» байқауының ережелері мен шарттары түсіндірілді. Спикерлер Түркістан облысы бойынша Іскер Әйелдер қауымдастығының Жас қанат көшбасшысы Атаева Насиба байқауға қатысты ақпараттар берді. | Қазан айы |
|  | Қыздарға арналған сессия | Түркістан облысы бойынша Іскер әйелдер қауымдастығының белсенді мүшелері Ділдабаева Мөлдір маратовна және Шилибекова Улжан Сәнбековна Түркістандық қыздарға арналған «Көшбасшылық мектебі» аясында қолға алынған жобаға сәйкес сессия өткізді. Қыздарға жан-жақты мағлұмат беріп, мазмұнды өткен сессия ҚР Акпарат және қоғамдық даму министрлігі, ҚР Президенті жанындағы Әйелдері істері және отбасылық-демографиялық саясат жөніндегі ұлттық комиссиясы мен Конрад Аденауэр атындағы қордың қолдауымен жүзеге асырып жатқан «Tomiris» көшбасшы әйелдер бағдарламасының аясындағы жоба. | Қараша айы |
|  |  | Түркістан облысы бойынша іскер әйелдер қауымдастығы Алматы қаласында өткен Сыртқы экономикалық қызмет тақырыбы бойынша пайдалы және мазмұнды тренингке қатысты. Жаңа білім мен жаңа бастамаларға жол ашқан жоғары деңгейде өткен тренингке біздің облыстық қауымдастықтан Амина Қыдырбаева, Гузаль Султангалиева, Мөлдір Ділдабаева қатысып, үлкен ризашылықпен оралды. | Қараша айы |
|  | Жаңа жылдық кеш | Түркістан облысы Іскер әйелдер қауымдастығының белсенді мүшесі, «Top Tobe» кешенінің директоры Қуатова Индира ханымның бастауымен және Түркістан облысы Іскер әйелдер қауымдастығының қолдауымен ұйымдастырылған оқушыларға жаңа жылдық кеш өткізілді. Осы іс-шараға қаламыздағы ең таңдаулы білім шаңырақтарының бірі – Некрасов атындағы мектеп-гимназияның 60 үздік оқушылары (оның ішінде әлеуметтік картаға енген көп балалы, аз қамтылған, толық емес отбасыдан шыққан) оқушылар мен мен дағдарыс орталығына қарасты балалар да қатысты. | Желтоқсан айы |
|  | Жақсылық жасап жарысайық | Жаңа жыл мерекесі қарсаңында Түркістан облысы Іскер әйелдер қауымдастығының төрайымы Намазбаева Инара Әбдіғаппарызы бастаған топпен белсенді мүшелері акция ұйымдастырды. Жылдағы дәстүр бойынша үйде оқытылатын ерекше жағдайдағы 85 балаға жаңа жылдық сыйлықтар үлестірілді. Іскер ханымдар бір сәтке қарша қыздың роліне еніп, Аяз атамен бірге әр баланың үйінің есігін қағып, қуаныш сыйлады. Айта кеткен жөн, мұндай акцияны Іскер әйелдер қауымдастығы биыл үшінші рет қолға алып отыр. Өздері демеушілік жасап өткізетін шараның алдағы уақытта ауқымын кеңейтуді көздейді. | Желтоқсан айы |
|  | Еңбегі жанған арулар | Желтоқсан айында Қазақстан Іскер Әйелдер Қауымдастығының 25 жылдық мерейтойына орай Тараз қаласында «Еңбегі жанған арулар» форумы өтті. Форумға Түркістан облысы бойынша Іскер Әйелдер Қауымдастығының төрайымы Намазбаева Инара мен Түркістан облысы бойынша Іскер Әйелдер Қауымдастығының Жас қанат көшбасшысы Атаева Насиба, қауымдастық мүшелері Қыдырбаева Амина, Рысбекова Шынар, Ақмарал Ғаниқызы және Ділдабаева Мөлдір қатысты.  Ауқымды шарға Қазақстан Іскер әйелдер қауымдастығының Президенті Сәрсембаева Раушан Біргебайқызы арнайы қатысты.  Мерекелік шара барасында белсенділер марапатталып, 25 жыл көлемінде атқарылған жұмыстарға қатысты бейнеролик көрсетілді. | Желтоқсан айы |
| 7. | Еңбегі жанған арулар | Түркістанда «Еңбегі жанған арулар» форумы өтті. Шарада оңтүстік өңіріде кәсіпкерлік саланы дамытып жүрген нәзік жанды нағыз іскер ханымдар бас қосты. Бүгінде еліміздің экономикалық салада алға жылжуына серпін беріп жүрген кәсіпкерлердің еңбегін атап өткен Түркістан облысы әкімінің орынбасары Бейсен Тәжібаев форум қатысушыларына Түркістан облысының әкімі Дархан Сатыбалдының Алғыс хатын табыстады. Сондай-ақ ауқымды форумға Қазақстан Іскер әйелдер қаумыдастығының Президенті Сәрсембаева Раушан Біргебайқызы арнайы қатысып, құттықтау сөз алды. Бірқатар іскер ханымдарға «Еңбегі жанған арулар» төсбелгісі мен Алғыс хатын табыстау рәсімі өтті. | Желтоқсан айы |
| 8. | Жаңа жылдық кеш | Жаңа жыл мерекесіне орай Түркістан облысы іскер әйелдер қауымдастығы демеушілік көрсетіп, 80 балаға кеш ұйымдастырды. Әлеуметтік жағдайы аз қамтамасыз етілген және мүмкіндігі шектеулі балаларға «Бауырсақ» дәмханасында ақ дастарқан жайып, мерекелік көңіл-күй сыйлады. | Желтоқсан айы |